*αποκαλύπτει την πρόθεση / τον στόχο του πομπού. Συγκεκριμένα το :*

***α΄ενικό πρόσωπο****: εκφράζει την προσωπική οπτική των πραγμάτων, την υποκειμενική χροιά. Το στοιχείο της προσωπικής μαρτυρίας προσδίδει στον λόγο του πομπού ενδιαφέρον, αμεσότητα, ζωντάνια. Η κατάθεση σκέψεων και συναισθημάτων εκφράζει εξομολογητική διάθεση και προσδίδει στο κείμενο/ λόγο προσωπικό τόνο και ύφος. Ο πομπός προκαλεί συγκινησιακή φόρτιση και προσεγγίζει ευκολότερα τον δέκτη που συμμετέχει συναισθηματικά σε όσα παρακολουθεί λόγω της δυναμικής και της εγκυρότητας του προσωπικού βιώματος*

***β΄ενικό πρόσωπο****: εκφράζει διάθεση συναισθηματικής προσέγγισης του δέκτη και προσδίδει αμεσότητα , ζωντάνια και οικειότητα στον λόγο, αφού ο πομπός δημιουργεί δίαυλο επικοινωνίας με τον ή τους δέκτες του. Μάλιστα, ο συνομιλητικός / διαλογικός χαρακτήρας της επικοινωνίας καθιστά τον δέκτη μέτοχο στον προβληματισμό του και με την παραστατικότητα κάνει το μήνυμα του πιο ευκρινές . Το ύφος του λόγου χάρη στη δυναμική του διαλόγου αποκτά θεατρική διάσταση. Παράλληλα, ο ενικός αριθμός καταργεί την απόσταση μεταξύ πομπού και δέκτη και διαμορφώνει κλίμα ισοτιμίας. Κάποιες φορές προσδίδει στο λόγο διδακτικό χαρακτήρα*

***γ΄ενικό πρόσωπο:*** *εκφράζει αντικειμενική, ουδέτερη στάση. Ο πομπός προσπαθεί να αποστασιοποιηθεί από τα πράγματα και έτσι ο λόγος του καθίσταται απρόσωπος. Διατυπώνονται θέσεις με ευρύτερη ισχύ, καθολικότητα και αποδοχή, ιδέες δηλαδή που είναι γενικά αποδεκτές*

***α΄πληθυντικό πρόσωπο:*** *εκφράζει την καθολικότητα ενός φαινομένου, τη συλλογικότητα. Ό,τι λέγεται αφορά όλους. Ο λόγος αποκτά αμεσότητα, το ύφος γίνεται πιο οικείο. Ο πομπός , επειδή αποστασιοποιείται από τον ρόλο του ψυχρού και ουδέτερου παρατηρητή, προσεγγίζει συναισθηματική τον δέκτη και επικοινωνεί καλύτερα το μήνυμα του. Συχνά εκφράζεται η συλλογική ευθύνη και η ανάγκη ευαισθητοποίησης και ενεργοποίησης όλων*

***β΄ πληθυντικό πρόσωπο:*** *προσδίδει αμεσότητα και οικειότητα στον λόγο, γιατί διαμορφώνει μια αίσθηση συνομιλίας και διαλόγου με τους δέκτες. Με τον διαλογικό μάλιστα χαρακτήρα η επικοινωνία αποκτά θεατρικότητα. Συχνά εκφράζει την πρόθεση του πομπού να προβληματίσει και να ευαισθητοποιήσει τους δέκτες του μηνύματος του ή ακόμα και να επικοινωνήσει μαζί τους*

***γ΄πληθυντικό πρόσωπο****: προσδίδει στον λόγο του πομπού αντικειμενικότητα, αμεροληψία και ουδετερότητα, γιατί εκφράζονται θέσεις γενικά αποδεκτές και αναμφισβήτητες. Το ύφος γίνεται ουδέτερο και απρόσωπο*

***παρατακτική*** *: λέγεται η σύνταξη στην οποία οι προτάσεις κύριες ή δευτερεύουσες συνδέονται μεταξύ τους με σχέση ισοτιμίας χωρίς η μια να εξαρτάται από την άλλη . Η σύνδεση γίνεται με συμπλεκτικούς, διαζευκτικούς και αντιθετικούς συνδέσμους. Ο λόγος γίνεται πιο απλός, λιτός και εύληπτος από τον δέκτη. Ο συγγραφές δίνει έμφαση στο πλήθος, στην ποσότητα των πληροφοριών.*

***υποτακτική*** *: λέγεται η σύνταξη στην οποία μια κύρια πρόταση συνδέεται με μια δευτερεύουσα με συνδέσμους, αναφορικές αντωνυμίες/ επιρρήματα και ερωτηματικές αντωνυμίες και επιρρήματα. Ο λόγος γίνεται πολύπλοκος, γιατί τη χρησιμοποιούμε, για να δείξουμε τις λογικές σχέσεις ενός σύνθετου νοήματος.*

***διαδοχική υπόταξη****: η σύνθεση είναι πολυπλοκότερη, καθώς δεν είναι μόνο η κύρια πρόταση που στηρίζει τη σύνθεση, αλλά και μια δευτερεύουσα πρόταση μπορεί με τη σειρά της να στηρίξει άλλες διαφορετικές μεταξύ τους δευτερεύουσες προτάσεις { η θανατική ποινή, επειδή υπεισέρχεται ο παράγοντας του ανθρώπινου λάθους, οδηγεί συχνά στην εκτέλεση αθώων, αφού οι συντελεστές της δίκης, ακόμα και αν δεν αμφισβητούν τα κίνητρα τους. μπορεί να παρασυρθούν σε δικαστική πλάνη}*